
Melding om fisket uke 34/2026 
Rapporten er skrevet mandag 24.08.2026 av Brynjar Torsteinsson og Ann-Rita Thoresen

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 34 i 2026, dvs. 17.-23. august 2026.   
Aktiviteten i uke 34 viser en moderat oppgang fra forrige uke, med en samlet omsetning på 273 millioner kroner. Økningen skyldes særlig høyere omsetning av fryst råstoff, der fryst snøkrabbe fra lager fortsatt utgjør en stor andel, samtidig som reker dominerer de fryste landingene. På fersksiden bidrar økt seiomsetning, blant annet etter åpning av seinotfisket, til oppgangen. 
Råfisklagets omsetning i uke 34 utgjør 273 millioner kroner (foreløpig tall), opp fra 251 millioner kroner i uke 33. Under følger en kort oppsummering av hovedtallene:
· I uke 34 stod norske fartøy for 268 millioner kroner av totalen, mens utenlandske fartøy omsatte for 5 millioner kroner. Av omsetningen for norske fartøy kom 106 millioner kroner fra fersklevert råstoff, og 159 millioner kroner fra fryst råstoff. 
· I tilsvarende uke i fjor var totalomsetningen 189 millioner kroner. Av dette stod utenlandske fartøy for 22 millioner kroner, mens norske fartøy stod for 167 millioner kroner, fordelt med 79 millioner kroner på fersk og 88 millioner kroner på fryst råstoff. 
· Hittil i år (per uke 34) er total omsetning 14.634 millioner kroner. Av dette utgjør utenlandske landinger totalt 1.456 millioner kroner, mens norske fartøy står for 13.178 millioner kroner. Fordelt med 8.212 millioner kroner på fersk og 4.960 millioner kroner på fryst råstoff. 
· Til samme tid i fjor var totalomsetningen 15.114 millioner kroner, hvorav 2.365 millioner kroner kom fra utenlandske fartøy. For norske fartøy var omsetningen 12.749 millioner kroner, fordelt med 7.532 millioner kroner på fersk og 5.213 millioner kroner på fryst råstoff. 

Omsetning uke 34 2026
Råfisklagets omsetning for norske båter i uke 34 i år fremgår av tabell 1, med fordeling på fersk/fryst/tørket råstoff, og per fiskeslag. 
Tabell 1. Omsetning for norske båter i uke 34/2026, fordelt per fersk/fryst/tørket og per fiskeslag.

Frystomsetning
Foreløpige tall for fryst råstoff fra norske fartøy i uke 34 viser 2.934 tonn til verdi 159 millioner kroner, opp fra forrige ukes 1.636 tonn til verdi 89 millioner kroner. 
Snøkrabbe, reker, hyse, snabeluer og torsk stod for det meste med henholdsvis 83, 46, 9, 8 og 6 millioner kroner, og for øvrig slik det fremgår av tabell 1. 
Landinger av fryst råstoff fra norske fartøy til nøytrale fryselager i uke 34 var på totalt 2.917 tonn, opp fra 1.846 tonn uka før. Dette er kvanta som bare er delvis omsatt. Topp 5 arter landet i uke 34: 
· Reke med 2.663 tonn
· Sei med 110 tonn
· Torsk med 70 tonn
· Hyse med 56 tonn
· Blåkveite med 15 tonn
Kvantumet fryst er levert fra 8 trålere (reke) med 2.663 tonn, og 3 snurrevad-fartøy med 253 tonn.
Ferskomsetning
Omsetningen av fersklevert råstoff i uke 34 endte på 106 millioner kroner, litt opp fra 102 millioner kroner uken før. 
De største artene på ferskomsetningen målt i verdi i uke 34:
· Torsk – 31 millioner kroner (+3 mill. fra uka før)
· Sei – 29 millioner kroner (+6 mill. fra uka før)
· Kongekrabbe – 13 millioner kroner (-2 mill. fra uka før)
· Hyse – 7 millioner kroner (-1 mill. fra uka før)
Fersk torsk
Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser i uke 34 i år og i fjor. De to
tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusivt restråstoff.

Tabell 2. Omsetning av fersk torsk, A og ekstra kvalitet fra norske båter i uke 34, 2026 sammenlignet med samme uke i fjor. Fra redskapene garn, jukse, line og snurrevad, eksklusivt restråstoff.

Tabell 3. Priser av fersk torsk per redskap, A og ekstra kvalitet fra norske båter i uke 34, 2026, eksklusiv restråstoff.

Omsetningen av fersk torsk i uke 34 utgjorde 609 tonn til 31,3 millioner kroner. En oppgang fra uken før, da det ble omsatt 542 tonn til 27,9 millioner kroner. 
Den geografiske fordelingen av omsetningen i uke 34 er fremstilt i tabell 2. Kvantum fordelt på redskap viser følgende: 
· 404 tonn på snurrevad
· 70 tonn på garn
· 56 tonn på line/autoline
· 33 tonn på trål
· 27 tonn på teiner
· 20 tonn på juksa

Hittil i 2026, per uke 34 er det omsatt 81.231 tonn fersk torsk til en verdi på 5.255 millioner kroner, mot 95.277 tonn og 4.702 millioner kroner til samme periode i fjor. 
Fersk sei
Omsetningen av fersk sei i uke 34 utgjorde 1.330 tonn til en verdi på 29 millioner kroner, en oppgang fra forrige ukes 1.069 tonn til 22,9 millioner kroner. Hovedgrunnen for økningen er levert kvantum fra not, sammenliknet med forrige uke. Av kvantumet i uke 34 er det følgende redskapsfordeling:
· 700 tonn på snurrevad
· 284 tonn på not
· 178 tonn på garn
· 125 tonn på juksa
· 30 tonn på line/autoline
· 11 tonn på trål

Hittil i 2026 (per uke 34) er det omsatt 29.355 tonn fersk sei til en verdi på 647 millioner kroner, mot 50.471 tonn til 721 millioner kroner i samme periode i fjor. 
Den totale omsetningen av fersk sei i uke 34 fordeler seg per sone slik det fremgår av tabell 4 med prisinformasjon angitt i samme tabell.
Tabell 4: Omsetning av fersk sei, A og ekstra kvalitet fra norske båter i uke 34, 2026 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.

Fersk hyse
Kvantumet fersklevert hyse i uke 34 utgjorde 353 tonn til verdi 7,8 millioner kroner, en nedgang fra 392 tonn til verdi 8,7 millioner kroner uken før. Redskapsfordelingen for var slik: 
· 245 tonn på snurrevad
· 88 tonn på line/autoline
· 18 tonn på garn
· 2 tonn samlet på juksa og teiner
Hittil i 2026 (per uke 34) er det omsatt 21.076 tonn fersk hyse til en verdi på 498 millioner kroner, mot 21.244 tonn og 341 millioner kroner i samme periode i fjor. 
Tabell 5 viser den geografiske spredningen av ferskhysefisket i uke 34 med prisinformasjon angitt i samme tabell. 
Tabell 5: Omsetning av fersk hyse, krokfanget, A og ekstra kvalitet fra norske båter i uke 34, 2026 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.

Kongekrabbe
I uke 34 ble det omsatt 64 tonn kongekrabbe til en verdi av 15 millioner kroner. Det er en økning fra 58 tonn i kvantum og men en liten nedgang i verdi fra 16 millioner kroner uken før. Av totalen er 25 tonn tatt i det kvoteregulerte fisket av 73 fartøy til gjennomsnittspris 403,95 kr/kg. Videre er 39 tonn tatt i det uregulerte fisket av 61 fartøy til gjennomsnittspris 130,96 kr/kg. 
Fangsten levert i uke 34 er fangstet i følgende områder:
· 36 tonn utenfor Gjesvær, mellom Magerøya og Måsøy
· 12 tonn i havområdet mellom Berlevåg og Båtsfjord
· 7 tonn i Porsangerfjorden
· 3 tonn i Varangerfjorden
· 1 tonn i Laksefjorden
· 1 tonn i Tanafjorden
· Kvanta under 1 tonn i resterende fangstfelt
Taskekrabbe
I uke 34 ble det omsatt 142 tonn fersk taskekrabbe til en verdi på 2,4 millioner kroner, en liten reduksjon i kvantum fra 147 tonn, samtidig som at total verdi økte fra 2,3 millioner kroner i uke 33. Hittil i år er det uke 33 som er største uka på omsatt kvantum fersk taskekrabbe, mens total verdi var størst i uke 34. 
I 2025 begynte hovedsesongen for omsetningen av taskekrabbe gjennom Norge Råfisklag rundt uke 30. I år ser vi liknende tendenser, og omsetningen i 2025 var på sitt høyeste i uke 35, med en jevn fordeling av kvantum frem til og med uke 40. 
I uke 34 er det registrert omsetning fra 83 forskjellige fartøy til 6 forskjellige kjøpere. Den geografiske fordelingen av landingene til fangsten er: 
· 49 tonn i Sør-Trøndelag
· 49 tonn på Helgeland
· 20 tonn i Lofoten
· 16 tonn i Nordmøre
· 8 tonn i Nord-Trøndelag
Fersk reke
I uke 34 ble det omsatt 33 tonn ferske reker til verdi 2,8 millioner kroner, en nedgang fra 44 tonn og 4,3 millioner kroner uka før. 
Fordelt per fangstfelt har vi følgende oversikt: 
· 29 tonn i Varangerfjorden
· 7 tonn i Balsfjorden
· 2 tonn i Ullsfjorden
· 1,4 tonn i Vågsfjorden
· Kvanta under 1 tonn i resterende fangstfelt. 
Hittil i 2026 (per uke 34) er det omsatt 1.139 tonn fersk reke til verdi 107 millioner kroner. Herav utgjør fersk kokt reke 843 tonn til verdi 101 millioner kroner, og rå reke til pilling utgjør 296 tonn til 5,6 millioner kroner. I samme periode i fjor var det omsatt 1.258 tonn fersk reke til 115 millioner kroner. 
Legger til at for reke var det en feil i forrige ukes oppsummering, i siste setning: «I samme periode i fjor var det omsatt 1.743 tonn fersk reke til 154 millioner kroner». Riktige tall for uke 33 i 2025 er 1.224 tonn og 112 millioner kroner. Feilen er rettet opp i den publiserte artikkelen. 

Landingsoversikt
Tabellene viser totalt antall fartøy som landet i området, fordelt på sted og redskap. For hver art (torsk, hyse og sei) er det oppgitt høyeste registrerte fangst per enkeltfartøy innen den aktuelle gruppen. Tallene representerer dermed maksimal fangst per art og ikke samlet fangst for alle fartøy. Dersom én båt har størst fangst av torsk og en annen båt har størst fangst av sei, vil tabellen vise høyeste registrerte fangst for hver art, selv om det er ulike fartøy som står bak disse fangstene.
Fra omsetninga fra perioden i uke 34 2026 har vi følgende oversikt (alle kvanta i rundvekt):
Øst-Finnmark

Vest-Finnmark

Troms

Vesterålen

Lofoten/Salten

Helgeland-Nordmøre

